НАРОДНО ЧИТАЛИЩЕ „ КАЛИАКРА 1955’’ с.МОГИЛИЩE

ДО

ГОСПОЖА ЕЛЕНА БАЛТАДЖИЕВА

КМЕТ НА ОБЩИНА КАВАРНА

 *Уважаема госпожо Балтаджиева,*

Съгласно чл.26а /1/ от Закона за народните читалища, и във връзка с подготовката на годишната програма за развитие на читалищната дейност в община Каварна, предлагам на Вашето внимание

  **П Р О Г Р А М А**

 **за дейността на НЧ”Калиакра 1955” с.Могилище през2023г.**

**1.Основни задачи.**

1.Читалището да съхранява, обогатява и разпространява обичаите и традициите от бита на населението от Северна Добруджа.

2.Читалището да се стреми да обогатява културния живот на населението през свободното време, чрез организиране и провеждане на празненства, чествания и тържества.

3.Утвърждаване на читалището като място за общуване на хора с различни интереси , социални и възрастови групи, както и приобщаване на хора от различни етноси към културния живот в селото.

4.Читалището да продължи да обогатява и осъвременява материалната си база.

5.Да развива ползотворно сътрудничество между читалищата на територията на община Каварна.

5.Да изпълнява разпоредбите на Министерство на културата, Съюза на народните читалища и Община Каварна свързана с финансирането на читалището.

**2.Дейности за реализиране на целите.**

**м.януари 2023г.**

21.01.2023г.- .Общоселско празненство по случай ‘’Бабин ден”.

**м.февруари 2023г.**.

14.02.2023г.-. Честване празника на лозаря ‘’Трифон Зарезан’’. Зарязване на лозя, фолклорна програма.

19.02.2023г.-.Отбелязване годишнината от обесването на Апостола на свободата с беседа на тема „По стъпките на Апостола”.

**м.март 2023г.**

01.03.2023г.- Празнуване Деня на самодееца -1 март. Организиране на изложба от ръчно изработени мартеници под надслов „Баба Марта бързала мартеници вързала”.Конкурс за най-добре изработена мартеница.

 -100лв.

03.03.2023г.-Отбелязване на 144 години от освобождението на България от турско робство, с посещение на исторически обекти. -300лв.

08.03.2023г.- Празнуване на 8 март –Деня на жената.

21.03.2023г.-„Да посрещнем заедно пролетта”-честване на първа пролет.

**м.април 2023г.**

21.04.2023г.- Организиране на изложба от великденски яйца и козунаци под надслов „Шарен ден Великден”.

**м.май 2023г.**

24.05.2023г.-Отбелязване денят на славянската писменост и култура, и празник на читалището.

27.05.2023г.-Гостуване на театрален колектив. -400лв

**м.юни 2023г.**

01.06.2023г.- Организиране на децки празник. -100лв.

25.06.2023г.-Участие на Групата за автентичен фолклор на фолклорния събор „Песни и танци от слънчева Добруджа” с.Дебрене. -400лв.

**м.юли 2023г.**

29.07.2023г.-Представяне на обичай в Архитектурно-етнографски комплекс „Етъра” гр.Габрово. -1400лв.

**м.август 2023г.**

 28.08.2023г.-Участие на самодейния състав на фолклорният празник в гр.. Генерал Тошево, общ.Добрич. -500лв.

**м.септември 2023г.**

22.09.2023г.-Отбелязване годишнината от обявяване независимостта на България и празника на селото. -300лв.

**м.октомври 2023г.**

14.10.2023г.- Беседа на тема „Творчеството на Йордан Йовков”.

**м.ноември 2023г.**

01.11.2023г.- Отбелязване Денят на народните будители.Гостуване на изявени дейци на културата и изкуството от Каварна и региона. -200лв.

21.11.2023г.-Седянка по случай Денят на християнското семейство.

**м.декември 2023г.**

19.12-31.12.2023г.- Представяне на християнския празник „Игнажден” пред публика от самодейците, и организиране на коледно тържество за децата. -400лв.

**3.Библиотечна дейност.**

.

1.Читалището да продължи да привлича нови читатели , като непрекъснато се проучва читателския интерес от различни възрастови групи.

2.Да се стреми да увеличава библиотечния фонд с нови книги.

**4.Художествена дейност**

 1.Групата за автентичен фолклор да продължи да участва на фолклорния събор „Песни и танци от слънчева Добруджа” с.Дебрене.

 Събора се утвърди в годините като желана територия за изява на фолклорната група.

2.Да се издирят и запишат обичаи и песни от местното население, с цел запазване на автентичния добруджански фолклор и обогатяване репертоара на групата. -300лв.

3.В читалището няма регистрирани музейни колекции, съгл.Наредба №9. Налични са 2 етнографски любителски сбирки, свързани с бита и поминъка на местната общност. Колекциите се поддържат и обновяват.

3.Да се работи усилено за привличане на млади хора за участие в самодейния читалищен състав.

4.Групата за автентичен фолклор да разпространява своята дейност по различни фестивали в страната и чужбина.

**5.Материално-техническа база**

Условията, в които се осъществяват дейностите в читалищата са важни за привличането на хора в институцията.

След извършения ремонт през м. октомври 2017г., материално-техническата база на читалището се намира в добро състояние, и е подходяща за осъществяване на заплануваните мероприятия.

**6.Финансиране.**

 *Читалището не разполага със собствена земеделска земя, и не получава средства от наеми и ренти .Дейността се подпомага от държавна и общинска субсидия.*

 ***Средствата, които са необходими за осъществяване на заплануваните мероприятия са в размер на 5000лв.***

Председател на ЧН:

/ В.Николова/